שיחה:אביב אמית

message: בכל הכבוד לד"ר אמית, יש לקיים את הנוהג שערכים נכתבים על חברי סגל במוסדות להשכלה גבוהה לאחר שהם מקודמים לדרגת פרופסור (חבר או מן המניין, אולי רק המאוחר) ולא קודם לכן. יואב ר. - שיחה - מכרז לנופי חלונות 10 10:24, 14 במאי 2018 (IDT)
replies: text: לא שמעתי עליו, ומקריאה של הערך כפי שהוא כעת, לא נראה שיש פריצת דרך או אקדמאיות בכירה שיש לכתוב עליה ערך. • דגש חזק (מלפנים בקרה וייעוץ) • שיחה • כ"ט באייר ה'תשע"ח - מד' למט-מונים • 10:43, 14 במאי 2018 (IDT)
replies: text: :אני לא מכלילן דגול, אבל הדרישה של פרופסור מן המניין עברה מויקיפדיה העברית לפני שנים רבות. אם הוא מרצה בכיר - חבל להתווכח בעניינו. כבר ראינו איך יופי תירוש נכנסה עם עשרה מאמרים ותו לא. נרו יאיר • שיחה • כ"ט באייר ה'תשע"ח • 13:24, 14 במאי 2018 (IDT)
replies: text: ::אם המצב הוא כפי שנרו יאיר מציין, אז אזרום איתו. • דגש חזק (מלפנים בקרה וייעוץ) • שיחה • כ"ט באייר ה'תשע"ח - מד' למט-מונים • 13:26, 14 במאי 2018 (IDT)
replies: text: :::חריגות מהקריטריונים הכלליים תמיד יש ויהיו. יש גם משפטנים, סופרים, וכו' שערכים עליהם נשארו למרות שלא עומדים בקריטריונים הרשומים. השאלה אם מתעלמים מהקריטריונים ומאפשרים כל ערך, או שבוחרים רף בסיס כלשהו כברירת מחדל תוך הכרה שלעיתים יהיו ערכים שיישארו למרות שלא עומדים בו (כמקרה חריג).  Dovno - שיחה 13:58, 14 במאי 2018 (IDT)
replies: text: ::::עם כל הכבוד ליופי תירוש, שנוהגים להזכיר אותה בדיוני חשיבות לא פעם ולא פעמיים, היא החריג שאינו מעיד על הכלל. הכלל הוא שבהיעדר נסיבות מיוחדות נכתבים ערכים על אנשי אקדמיה בדרגת פרופסור בלבד. לא התרשמתי שישנן נסיבות מיוחדות שמצדיקות חריגה מן הכלל במקרה זה. אם תהיה הצבעת מחיקה אצביע בעד מחיקת הערך. Lostam - שיחה 14:39, 14 במאי 2018 (IDT)
replies: text: :::::היא חריגה במובן זה שאצלה הספיקו עשרה מאמרים בלי ספר, ומינוי בדרגת מרצה בלבד, לא מרצה בכיר. גם לא היו שם שום נסיבות דרמטיות. לא זכור לי מתי נמחק מרצה בכיר באוניברסיטה בשנים האחרונות. אולי אתה זוכר לאסתם? גם אין הרבה טעם במחיקה כזאת, כי ברוב הגדול של המקרים הם מתקדמים הלאה תוך כמה שנים לדרגת פרופסור. נרו יאיר • שיחה • כ"ט באייר ה'תשע"ח • 20:04, 14 במאי 2018 (IDT)
replies: text: ::::::עצם העובדה שאתה מביא כל הזמן רק את הדוגמה שלה מראה שהיא היוצאת דופן. אני לא זוכר הרבה מקרים של מרצים בדרגת דוקטור, שזה עיסוקם היחיד ושאינם פועלים או מצליחים בתחומים נוספים, ששרדו דיוני חשיבות או הצבעות מחיקה. יש לנו רף חשיבות מקובל נכון והגיוני, ואנחנו צריכים לפחות לעשות מאמץ לשמר אותו.אולי הוא יתקדם לדרגת פרופסור תוך כמה שנים ואולי לא. לא כל הדוקטורים נהיים פרופסורים, ואנחנו לא נביאים. לפי ההיגיון הזה אפשר להשאיר ערך על מי שכתב ספר אחד, כי בטח יכתוב עוד ספר תוך כמה שנים, ואפשר להשאיר ערך על זמר שהוציא כמה שירים, כי בטח יוציא אלבום עוד כמה חודשים. כשיהיה פרופסור - יהיה זכאי לערך. Lostam - שיחה 20:40, 14 במאי 2018 (IDT)
replies: text: :::::::מסכים עם לאסתם. יואב ר. - שיחה - מכרז לנופי חלונות 10 20:55, 14 במאי 2018 (IDT)
replies: text: ::::::::לאסתם, הסברתי למה אני מביא אותה, היא באמת מקרה קיצוני, ולדעתי ללא הצדקה. דוקטור זה תואר, דרגה זה מרצה, מרצה בכיר וכך הלאה. רק לאחרונה שרד משה הלינגר הצבעת מחיקה, אפשר להביא עוד מאות אם לא יותר דוקטורים שקיבלו ערכים על פעילותם האקדמית. אסתפק כרגע רק במרצים בת"א. חלקם כבר פרופסורים, אבל קיבלו ערך עוד קודם: דפנה הקר, נטע זיו, הילה שמיר, טל דקל, דלילה אמיר, מיכל אביעד, מירב אלוש לברון. לא כל מרצה בכיר באוניברסיטה נהיה פרופסור, אבל כמעט כולם. במיוחד צעירים. ניחוש שלי: 90%. לכן זה שונה מזמר שהוציא כמה שירים. וברשותכם אחזור על השאלה: זכורה לכם דוגמה של מרצה בכיר באוניברסיטה שנמחק? נרו יאיר • שיחה • כ"ט באייר ה'תשע"ח • 21:18, 14 במאי 2018 (IDT)
replies: text: :::::::::אכן כן, ראה שיחה:שרון ידין (סליחה, היא ממכללה) + שיחה:קרינה יניב, ממכון ויצמן. יואב ר. - שיחה - מכרז לנופי חלונות 10 21:41, 14 במאי 2018 (IDT)
replies: text: ::::::::::אגב, בענין משה הלינגר התוצאה הייתה גבולית - 20 למחיקה, 19 להשארה, כך שהנושא לגמרי שנוי במחלוקת. יואב ר. - שיחה - מכרז לנופי חלונות 10 21:45, 14 במאי 2018 (IDT)
replies: text: :::::::::::ומכון ויצמן הוא מוסד מצוין אבל לא אוניברסיטה במובן הרגיל, מלבד מה שלא ברורה לי דרגתה של יניב. נשארנו בלי כלום. גם אם תמצאו מקרים בודדים שנמחקו - הם יהיו החריגים. לגבי הלינגר, לא היה שם מי שיבהיר את חשיבותו כמו שצריך עד שהגעתי בשלב מאוחר והתוצאות התהפכו. ייתכן שזו בעיה נוספת במקרה של יניב. נרו יאיר • שיחה • כ"ט באייר ה'תשע"ח • 21:47, 14 במאי 2018 (IDT)
replies: text: ::::::::::::זה נראה שהקהילה תקבל הזדמנות נוספת להביע את עמדתה בנושא. Lostam - שיחה 22:30, 14 במאי 2018 (IDT)
replies: text: :::::::::::::אני לא יודע אם אמית מרצה בכיר. בכל מקרה, הקהילה צריכה לקבוע כללים ברורים, לא להצביע מהבטן בכל מקרה בפני עצמו וליצור אפליה. אם ימחקו בהצבעה מרצה בכיר כלשהו מן הראוי יהיה להתחיל להצביע על כל המרצים הבכירים אצלנו, וכאמור יש רבים כאלה. במקום זה, כאמור, אני מציע להצביע על כללים. נרו יאיר • שיחה • כ"ט באייר ה'תשע"ח • 23:58, 14 במאי 2018 (IDT)
replies: text: ::::::::::::::אני לא מקבל את הטענה על מכון ויצמן. הוא אוניברסיטה לכל דבר. מעניקים שם תואר שני ושלישי. יואב ר. - שיחה - מכרז לנופי חלונות 10 10:34, 15 במאי 2018 (IDT)
replies: text: :::::::::::::::בענין הצבעה מהבטן ואפליה: זה קורה בויקיעברית כל שני וחמישי וזה לא רצוי, אבל זה גם חלק מהמציאות ונקודת תורפה משמעותית של כל המיזם. לא ניתן לשנות זאת אלא באמצעות ניסוח מדיניות ברורה, שתתקבל באמצעות החלטת פרלמנט. זה עניין מייגע שדורש מישהו שיוביל אותו. במקרה הנוכחי אין לי שום כוונה ליזום ולתפעל מדיניות כזו. אני אסתפק בניסיון להביא למחיקת הערכים הלא ראויים (להשקפתי). יואב ר. - שיחה - מכרז לנופי חלונות 10 10:41, 15 במאי 2018 (IDT)
thread_title: דיון חשיבות אנציקלופדית